Os Perinés - Biquipedia, a enziclopedia libre

# Os Perinés

### De Biquipedia

Os Perinés son una ralla monteriza situada á lo norte d'a Peninsula Iberica entre España y Franzia. S'estendilla á lo largo de 415 km dend'o Cabo de Creus (Mar Mediterranio) á l'este, dic'o Golfo de Bizcaia (Ozián Atlantico) á l'ueste. En a suya parti zentral tien una amplaria d'unos 150 km. En luengache corrién a parabra Perinés s'aplica á lo conchunto d'alteras sarras mugans ispano-franzesas.

Bista d'os Pirinés en una imachen de satelite

En a ripa norte, en Franzia, transcorre por as rechions d'Aquitania y d'o Rosellón. En a ripa sur, en España, transcorren por o País Basco, Nabarra, Aragón y Cataluña. O chicot estau d'Andorra ye situato en os Perinés, entre España y Franzia.

## [Editar] Orichen etimolochico

A parabra Perinés prozede d'a mitolochica filla d'Atlas, Pirene. Seguntes os griegos, os Perinés recullioron o suyo nome de Pirene, una chobena d'a rechión á la que Ercules se lebó con er en un d'os suyos biaches.

Atra bersión dize que ye un antigo toponimo, d'orichen basco. Seguntes ista luenga, a ralla se clamó Ilene bos, que senifica "mons d'a Luna", ya que Ilene ye a Luna.

## [Editar] Cheolochía

As carauteristicas cheolochicas más destacadas son a disimetría d'as bersans en o sentiu tranbersal, ye dizir que a suya pendién ye muito mas azentugada en a bersán franzesa que en a española, y a disimetría en o sentiu lonxitudinal: desziende de maniera suau enta l'Atlantico y de forma mas feriosa ent'o Mediterranio.

Formatos mientres a Era Terziaria, con ocasión d'o gran doblamiento alpín-imalayo.

Esisten barias unidaz:

- Pirineu axial
- Prepririneu interior
- Depresión pirenaica intermeya
- Prepirineu exterior

O Pirineu axial son materials de a Era Palozoica plegatos en a orochenia herzinica, que s'han erosionato dimpués de a orochenia y que han feito de zocalo pa la sedimentazión en a era secundaria.

O Prepirineu consiste en cabalgamientos y mantos de corrimiento que viachoron enta o sur cuan s'acurzó a cortexa inferior.

A Depresión pirenaica intermeya no ye bien definita siempre por a superposizión de mantos de corrimiento y cabalgamientos, pero se beye bien en a Canal de Berdún.

## [Editar] Picos

Peña Forca

Os picos mas destacaus d'ista ralla son:

### [Editar] Perinés ozidentals

- Ecaitza (1.404m)
- A Rhune (900m)
- Adi (1.503m)
- Ortzanzurieta (1.570m)
- Orhy (2.021m)
- Pic d'Anie (2.504m)

### [Editar] Perinés zentrals

Castiello d'Acher

- Midi d'Ossau (2885 m)
- Collarada (2.886 m)
- Pico Os Moros (3.146 m)
- Pico Bachimaña (3.005 m)
- Pic Long (3.192 m)
- Néouvielle (3.091 m)
- Comachibosa o Pique Longue (3.298 m)

Ordesa y as Tres Serols

As Tres Marías
Pico Zelindro

- Punta Tres Serols (3.352 m)
- Zelindro Marmorés (3.328 m)
- Soum de Ramond o Pico Añisclo (3.254 m)
- Marmorés (3.248 m)
- Taillón (3.144 m)
- Punta Faixón (3.009 m)
- Punta Corral Ziego (3.006 m)
- Marmorés d'el Cul (3.077 m)

Pineta

Pico de Pineta bisto dend'a Bal de Pineta

- L'Almunia Gran (3.134 m)

Chistén

- Bachimala o Punta Schrader (3.177 m)
- Punta Sabre (3.136)

Benás

- Posets o Llardana (3.375 m)
- Les Espades (3.332 m)
- Pabots (3.121 m)
- Gran Eriste (3.053 m)
- Aneto (3.404 m)
- A Maladeta (3.312 m)
- Maldau (3.350 m)
- Russell (3.205 m)
- Margalida (3.241 m )
- Tempestades (3.290)
- Alba (3.118 m)
- Mulleres (3.010 m)
- La Forcanada
- Ballibierna (3.067 m)
- Perdiguero (3.222 m)
- Gourgs Blancs (3.129 m)
- Cabrioules o Cabrioles (3.116 m)
- Malpás (3.109 m )
- Salbaguardia (2.738)

Luchon

- Spijeoles (3.066 m)
- Gran Quayrat (3.060 m)
- Pico Lézat (3.107 m)

### [Editar] Perinés orientals

- Mulleres (3.010 m)
- Besiberri (3.030 m)
- Punta Alta (3.014 m)
- Colomers (2.930 m)
- Montvallier (2.859 m)
- Montsent (2.881 m)
- Montcalm (3.080 m)
- Pica d'Estats (3.140 m)
- Pedrosa (2.948 m)
- Pic de Serrère (2.911 m)
- Puig Pedrós (2.914 m)
- Pic de Carlit (2.921 m)
- Tossa d'Alp (2.537 m)
- Puigmal (2.909 m)
- Pic de Llonzes (2.832 m)
- Canigó (2.785 m)
- Costabona (2.464 m)
- Roc de France (1.449 m)
- Noulos (1.257 m)
- Alberes (975 m)

  Se beiga tamién a lista de picos d'o Perineu aragonés

## [Editar] Glaziars

Debiu á que a glaziazión d'a Era Cuaternaria afeutó á los Perinés de modo mas dezisibo que á las atras rallas españolas, esisten racadas de modelato glaziar dend'o Canigó dic'o pico d'Adi. A mayoría d'os autuals ibons son d'orichen chelegar. Güe diya os Perinés nomás poseyen cascos glaziars u con chicotas luengas por denzima d'os 3000 m; Pico Os Moros, Comachibosa, Mon Perdito y Maladeta.

## [Editar] Rios

Ista ralla ye a cuna d'impotáns ríos: Adour, Garona, Nivelle, Tec, Tet, Aglí y Ande en a bersán franzesa, Bidasoa, Aragón, Galligo, Zinca, Esera, Segre, Ter, Llobregat, Muga y Flubia en a bersán española.

## [Editar] Perineistas

Bels zentificos y montañers que han destacato en o estudio d'istas montañas son:

- Louis Francois Ramond de Carbonnières. Naturalista. (1755-1827)
- Franz Schrader. Cheografo. (Bordeus, 1844 - París, 1924)
- Henry Russell. Conde Russell-Killough. (Tolosa, 1834 - Biarritz, 1909)

## [Editar] Ozio

Ordesa

Ista ralla cuenta con grans espazios atrapaziaus ta l'ozio, á l'ofrir grans posibilidaz por a suya polideza y clima.

As instalazions t'a prautica d'a esquí son as que aprezisan d'un espazio más amplo y han modificau o emplego d'o sulero en l'altera montaña.

- En a parti española, os Perinés cuentan con as siguiens estazions: Candanchú, Astún, Fornigal, Pandicosa-Os Ibons, Sarllé, BoíTaül Resort, Baqueira Beret, Port-Ainé, Port del Comte, Espot Esquí Parc, Tavascan, La Molina, Masella, Vall de Núria, Vallter 2000, Rasos de Peguera.

- En Andorra: Ordino Arcalis, Pal Arinsal, Pas de la Casa-Grau Roig, Soldeu el Tarter.

- En Franzia: La Pierre-st Martín, Artouste, Gourette, Luz Ardiden, Cauterets, Hautacam, Bareges, Gavarnie-Gédre, La Mongie, Piau Engaly, Saint Lary, Val Louron, Peyragudes, Luchon Superbagneres, Porte Puimorens, Ax-Les-Thermes, Font Romeu, Les Angles, Puyvalador, Formigueres, Puigmal 2600, Cambré d´Aze, Guzet, Les Mont d´Olmes, Ascou-Pailheres, Mijanes-Donezan.

### [Editar] Enrastres esternos

- Rebista Dichital d'o Perineu Aragonés
- Perineu Nabarro
- Perineu Aragonés
- Perineu Catalán
- O Perineu en Internet

Retrieved from "http://an.wikipedia.org../../../o/s/_/Os_Perin%C3%A9s_5b05.html"

Categorías: Cordeleras d'España | Perinés

##### Views

- Articlo
- Descusión
- Current revision

##### Rechirar

##### Atras luengas

- Afrikaans
- العربية
- Български
- Brezhoneg
- Bosanski
- Català
- Česky
- Cymraeg
- Dansk
- Deutsch
- English
- Esperanto
- Español
- Eesti
- Euskara
- فارسی
- Suomi
- Français
- Galego
- עברית
- Magyar
- Ido
- Íslenska
- Italiano
- 日本語
- 한국어
- Kurdî / كوردي
- Latina
- Lëtzebuergesch
- Limburgs
- Lietuvių
- Latviešu
- Nederlands
- ‪Norsk (nynorsk)‬
- ‪Norsk (bokmål)‬
- Occitan
- Polski
- Português
- Română
- Русский
- Srpskohrvatski / Српскохрватски
- Simple English
- Slovenčina
- Slovenščina
- Српски / Srpski
- Svenska
- Тоҷикӣ
- ไทย
- Türkçe
- Українська
- Tiếng Việt
- 中文
- Bân-lâm-gú